**การขออนุญาต ( ก่อสร้าง-รื้อถอน-ต่อเติม-ดัดแปลง)**

**ขั้นตอนในการขออนุญาต**

1.ยื่นแบบขออนุญาตก่อสร้างอาคาร ดัดแปลงอาคาร รื้อถอนอาคาร ( แบบ ข.1 )

2.เมื่อผู้ขออนุญาตได้รับอนุญาตเรียบร้อยแล้ว ท่านจะต้องมายื่นขอรับใบอนญาตดังต่อไปนี้

2.1 ใบแจ้งการออกใบอนุญาตก่อสร้างดัดแปลง รื้อถอนอาคาร ภายใน 45 วัน นับแต่วันที่ขออนุญาต

2.2 ใบอนุญาตก่อสร้างอาคาร ดัดแปลงอาคารรื้อถอนอาคาร ( แบบ อ.1 ) ให้ท่านไปขอรับใบอนุญาตภายใน 30 วัน นับแต่วันที่ได้รับหนังสือแจ้งออกใบอนุญาตไว้ หากประสงค์จะขออนุญาตอีกจะต้องดำเนินการเช่นเดียวกันกับการขออนุญาตใหม่

**หลักฐานประกอบการขออนุญาต**

**หลักฐานที่สำคัญ**

1. สำเนาบัตรประจำตัวประชาชนของผู้ขออนุญาตและเจ้าของที่ดิน จำนวน 1 ชุด

2. สำเนาทะเบียนบ้านของผู้ขออนุญาตและเจ้าของที่ดิน จำนวน 1 ชุด

3. สำเนาโฉนดที่ดินที่จะทำการก่อสร้าง จำนวน 1 ชุด

4. แบบแปลน ผังบริเวณแลรายการประอบแบบแปลน จำนวน 12 ชุด ดังรายละเอียดต่อไปนี้

4.1 รายการประกอบแบบ 4.2 แผนที่สังเขป

4.3 รูปแปลนพื้น 4.4 รูปด้าน 4 ด้าน

4.5 รูปตัด 2 ด้าน 4.6 รูปโครงหลังคา

4.7 รูปแปลนคาน คานคอดิน ฐานราก 4.8 รูปขยายส่วนต่างๆ ของโครงสร้าง( คาน เสา ฐาน ราก)

4.9 รูปแปลนไฟฟ้า,สุขาภิบาล 4.10 รายการคำนวณ ( กรณีเป็นอาคาร 2 ชั้นขึ้นไป )

5. หนังสือแสดงความยินยอมให้ปลูกสร้างอาคารในที่ดิน ( กรณีที่เจ้าของอาคารไม่ได้เป็นเจ้าของทีดินอาคารนั้นตั้งอยุ่)

6. หนังสือแสดงความยินยอมให้ปลูกสร้างอาคารชิดเขตที่ดิน( กรณีที่อาคารก่อสร้างชิดเขตที่ดินน้อยกว่า 50 เซนติเมตร)

**ค่าธรรมเนียมในการขออนุญาตก่อสร้าง**

**ค่าธรรมเนียมการออกใบอนุญาต**

1. ใบอนุญาตก่อสร้าง ฉบับละ 200 บาท

2. ใบอนุญาตดัดแปลง ฉบับละ 10 บาท

3. ใบอนุญาตรื้อถอน ฉบับละ 10 บาท

4. ใบอนุญาตเคลื่อนย้าย ฉบับละ 10 บาท

5. ใบอนุญาตเปลี่ยนการใช้ ฉบับละ 20 บาท

6. ใบรับรอง ฉบับละ 10 บาท

7. ใบแทนใบอนุญาตหรือ ใบแทนใบรับรอง ฉบับละ 10 บาท

**ค่าธรรมเนียมการต่อใบอนุญาต**

1. อาคารซึ่งสูงไม่เกินสองชั้นหรือสูงไม่เกิน 12 เมตร ตารางเมตรละ 0.5 บาท

2. อาคารซึ่งสูงเกินสองชั้นแต่ไม่เกินสามชั้น หรือสูงเกิน 12 เมตร แต่ไม่เกิน 15 เมตร ตารางเมตรละ 2 บาท

3. อาคารซึ่งสูงเกินสามชั้นหรือสุงเกิน 15 เมตร ตารางเมตรละ 4 บาท

4. อาคารซึ่งมีพื้นที่รองรับน้ำหนักบรรทุกเกิน 50 กก.ต่อหนึ่งตารางเมตร ตารางเมตรละ 4 บาท

5. พื้นที่ที่จอดรถ ที่กลับรถ และทางเข้าออกของรถ ตารางเมตรละ 0.5 บาท

6. ป้ายตารางเมรละ 4 บาท

7. อาคารประเภทซึ่งต้องวัดความยาวเช่าน เขื่อน ท่อ หรือทางระบายน้ำ รั้ว กำแพง ติดตามความยาว เมตรละ 1 บาท

**เราไม่อยากให้คุณพบกับปัญหาเหล่านี้**

|  |  |
| --- | --- |
| ประเภทของการฝ่าฝืน | โทษสูงสุด |
| ทำการก่อสร้างดัดแปลง เคลื่อนย้ายใช้หรือเปลื่ยนการใช้อาคาร โดยไม่ได้รับอนุญาต | จำคุกไม่เกิน 3 เดือน หรือปรับไม่เกินหกหมื่นบาทหรือทั้งจำภทั้งปรับและปรับอีกวันละไม่เกินหนึ่งหมื่นบาทตลอดเวลาที่ยังมีการกระทำการฝ่าฝืน หรือจนกว่าจะได้ปฎิบัติให้ถูกต้อง |
| ทำการรื้อถอนอาคารโดยไม่ได้รับอนุญาต | จำคุกไม่เกิน 3 เดือน หรือปรับไม่เกินหกหมื่นบาทหรือทั้งจำทั้งปรับ |
| ทำการก่อสร้างดัดแปลงรื้อถอน หรือเคลื่อนย้ายอาคารผิดไปจากแบบแปลนแผนผังที่ไม่รับอนุญาตและอาคารที่ได้กระทำการฝ่าฝืนนั้นขัดต่อบทบัญญัติของกฎหมาย | จำคุกไม่เกิน 3 เดือน หรือปรับไม่เกินหกหมื่นบาทหรือทั้งจำทั้งปรับอีกวันละไม่เกินหนึ่งหมื่นบาทตลอดเวลาที่มีการกระทำการฝ่าฝืน หรือจนกว่าจะได้ปฏิบัติให้ถูกต้อง |

ถ้าใบอนุญาตสูญหายหรือชำรุดทำอย่างไร

ถ้าใบอนุญาตมใดๆก็ตามสูญหายให้แจ้งความแล้วนำใบรับแจ้งความนั้นไปยื่นต่อเจ้าพนักงานท้องถิ่นองค์การบริหารส่วนตำบล เพื่อขอรับใบแทนอนุญาตนั้น

ถ้าใบอนุญาตใดชำรุดสาระสำคัญนั้นไปยื่นต่อเจ้าพนักงานท้องถิ่นองค์การบริหารส่วนตำบลเพื่อขอรับใบแทนใบอนุญาต